Welsh Statutory Instruments
2015 Rhif 1330 (Cy. 123)
Cynllunio Gwlad A Thref, Cymru
Gorchymyn Cynllunio Gwlad a Thref (Gweithdrefn Rheoli Datblygu) (Cymru) (Diwygio) 2015
Gwnaed 20 Mai 2015
Gosodwyd gerbron Cynulliad Cenedlaethol Cymru 22 Mai 2015
Yn dod i rym 22 Mehefin 2015

Mae Gweinidogion Cymru, drwy arfer y pwerau a roddwyd i’r Ysgrifennydd Gwladol gan adrannau 55, 65, 69, 71, 78, 78A a 333 o Ddeddf Cynllunio Gwlad a Thref 1990 (“Deddf 1990”) sydd bellach yn arferadwy ganddynt hwy, a thrwy arfer y pwerau a roddwyd i Gynulliad Cenedlaethol Cymru gan adran 54 o Ddeddf Cynllunio a Phrynu Gorfodol 2004 (“Deddf 2004”), sydd bellach hefyd yn arferadwy ganddynt hwy, yn gwneud y Gorchymyn a ganlyn:
1990 p. 8. Mewnosodwyd adran 55(2A) a (2B) gan adran 49 o Ddeddf Cynllunio a Phrynu Gorfodol 2004 (p. 5) (“Deddf 2004”). Amnewidiwyd adran 65 gan adran 16(1) o Ddeddf Cynllunio a Digolledu 1991 (p. 34) (“Deddf 1991”) ac fe’i diwygiwyd gan adran 40 o Ddeddf Tenantiaeth Amaethyddol 1995 (p. 8) a pharagraff 35(2) o’r Atodlen i’r Ddeddf honno. Amnewidwyd adran 69 gan adran 118 o Ddeddf Cynllunio 2008 (p. 29) (“Deddf 2008”) (gweler adran 69(9) ar gyfer y diffiniad o “prescribed”) a pharagraffau 1 a 3 o Atodlen 6 i’r Ddeddf honno. Diwygiwyd adran 71 gan adran 16(2) ac adran 32 o Ddeddf 1991, a pharagraff 15 o Atodlen 7 i’r Ddeddf honno. Diwygiwyd adran 78 gan adran 17(2) o Ddeddf 1991,adran 196(4) o Ddeddf 2008, a pharagraffau 1 a 3(a) o Atodlen 10 i’r Ddeddf honno ac adran 197 o Ddeddf 2008 a pharagraffau 1 a 2 o Atodlen 11 i’r Ddeddf honno. Mewnosodwyd adran 78A gan adran 50 o Ddeddf 2004. Daw adrannau 49 a 50 o Ddeddf 2004 i rym, i’r graddau nad ydynt mewn grym yn barod, ar 22 Mehefin 2015 yn rhinwedd O.S. 2015/340.
Trosglwyddwyd swyddogaethau’r Ysgrifennydd Gwladol, i’r graddau y maent yn arferadwy o ran Cymru, i Gynulliad Cenedlaethol Cymru gan Orchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672); gweler y cofnod yn Atodlen 1 ar gyfer Deddf Cynllunio Gwlad a Thref 1990 a gweler adran 118(3) o Ddeddf 2004. Trosglwyddwyd swyddogaethau Cynulliad Cenedlaethol Cymru i Weinidogion Cymru yn rhinwedd adran 162 o Ddeddf Llywodraeth Cymru 2006 (p. 32), a pharagraffau 30 a 32 o Atodlen 11 i’r Ddeddf honno.
2004 p. 5. Daw adran 54 i rym, i’r graddau nad yw mewn grym yn barod, ar 22 Mehefin 2015 yn rhinwedd O.S. 2015/340.
Trosglwyddwyd swyddogaethau Cynulliad Cenedlaethol Cymru i Weinidogion Cymru yn rhinwedd adran 162 o Ddeddf Llywodraeth Cymru 2006 a pharagraffau 30 a 32 o Atodlen 11 i’r Ddeddf honno.